Cadrele didactice și cercetătorii UB, invitați de CIVIS la workshop-ul online “Good Practices from European Universities Alliances”

Miercuri, 20 septembrie 2023, CIVIS invită cadrele didactice și cercetătorii Universității din București la workshop-ul “Good Practices from European Universities Alliances”. Atelierul va avea loc online, începând cu ora 12:00.
În cadrul workshop-ului, reprezentanții CIVIS vor prezenta inițiativele și proiectele comune de Cercetare și Inovație din cadrul Alianței. Programul complet al workshop-ului poate fi consultat aici. 
Pentru rezervarea locului, participanții sunt rugați să se înscrie completând formularul disponibil aici.
Pe parcursul a două sesiuni de lucru sub umbrela CIVIS - WP1, va fi prezentat raportul EXPER referitor la bunele practici ale alianțelor universităților europene. Astfel, prima sesiune va aprofunda subiecte precum cariera cercetătorilor, oportunitățile de formare pentru aceștia, modalități de retenție a talentelor, precum și proiectele și inițiativele comune de cercetare și inovare. Cea de-a doua sesiune de lucru va fi dedicată colaborării cu ecosistemele din jur, promovând sinergii și parteneriate care să ducă la creșterea impactului.

